6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 411 της 3/23 Ιουν. 1976 (ΦΕΚ Α΄ 153) Περί κτηνιατρικής επιθεωρήσεως των πτηνών, του κρέατος αυτών και υγιεινής διαθέσεώς του . Το παρόν Π.Δ. 411/1976, όπως τροποποιήθηκε από το Π.Δ. 265/1981 και το Π.Δ. 929/1981, με εξαίρεση το άρθρ. 7, που παραμένει σε ισχύ, καταργήθηκε, από την περιπτ. β΄, άρθρ. 21, του Π.Δ. 291/6-27 Αυγ. 1996, (ΦΕΚ Β΄ 201), κατωτ. αριθ. 24. Κατάλληλα κρέατα πτηνών Άρθρ.7.-Τα εν άρθρ. 2 παρ. ς΄ και ζ΄ κρέατα πτηνών, είναι κατάλληλα προς δημοσίαν κατανάλωσιν εφ’ όσον: 1)Προέρχωνται εκ πτηνών άτινα: α)Δεν υπεβλήθησαν εις παρεντερικήν ορμονοθεραπείαν, ή διατροφήν περιέχουσα οιστρογόνους ορμόνας ή άλλας παρεμφερώς δρώσας ουσίας, θυρεοστατικάς ουσίας αρσενικούχους ή αντιμονιούχους ουσίας, κατά την διάρκειαν της αναπτύξεώς των και περαιτέρω εκτροφής των, προς τον σκοπόν επηρεασμού της αποδόσεώς των και δυναμένας να έχουν βλαπτικάς επιδράσεις επί της υγείας των καταναλωτών. β)Δεν διετράφησαν δια σιτηρεσίου ενέχοντος μη επιτρεπόμενα αντιβιοτικά, χημιοθεραπευτικά ή ετέρας ουσίας και κατά την χορήγησιν των επιτρεπομένων τοιούτων ετηρήθησαν οι προβλεπόμενοι υπό των αδειών κυκλοφορίας προ της σφαγής χρονικοί και ποσοτικοί περιορισμοί. γ)Ευρέθησαν ανεπιφυλάκτως υγιή κατά την προ της σφαγής κτηνιατρικήν εξέτασιν και ότι προηγήθη ανάπαυσις αυτών τουλάχιστον δύο ωρών. 2.Παρεσκευάσθησαν και επεξειργάσθησαν εις εγκεκριμένα και ελεγχόμενα υπό της Κτηνιατρικής Υπηρεσίας Πτηνοσφαγεία πληρούντα τας προδιαγραφάς εγκαταστάσεων και εξοπλισμού των ισχυουσών διατάξεων. 3.Υπέστησαν τον κεκανονισμένον κτηνιατρικόν υγειονομικόν και προαιρετικώς ποιοτικόν έλεγχον μετά την σφαγήν, κριθέντα ανεπιφυλάκτως κατάλληλα προς βρώσιν. 4.Δεν υπέστησαν ακτινοβόλησίν τινα ή την επίδρασιν λευκαντικών ουσιών ή τοιούτων διδουσών τεχνητόν χρωματισμόν ή γεύσιν. 5.Εσημάνθησαν δια των προβλεπομένων ενδείξεων καταλληλότητος κατηγορίας και προαιρετικώς της ποιοτικής διαβαθμίσεως. 6.Συνεσκευάσθησαν εις τα επιτρεπόμενα υπό της εν ισχύϊ σχετικής νομοθεσίας υλικά συσκευασίας. 7.Εναποθηκεύθησαν εις ελεγχομένας ψυκτικάς εγκαταστάσεις υπό ενδεδειγμένην θερμοκρασίαν και υγρομετρικήν κατάστασιν. 8.Μεταφέρθησαν εις τους τόπους της καταναλώσεως δι’ οχημάτων πληρούντων τους όρους τους καθοριζομένους υπό των εκάστοτε ισχυουσών διατάξεων των αναφερομένων εις την μεταφοράν και διακίνησιν νωπών ή κατεψυγμένων κρεάτων (άνευ επιθέσεως πάγου). 9.Εξετέθησαν προς πώλησιν εις τα πρατήρια λιανικής ή χονδρικής πωλήσεως εντός προθηκών ψυγείων. (Αντί για τις σελ. 698,01(β)-698,06(β) Σελ. 698,01(γ) Τεύχος 1261-Σελ. 19 Πτηνοτροφία 17.Θ.ο.5-6 